钦定古今图书集成/历象汇编/岁功典/第057卷 > 《素问》 > 脉要精微论篇
## 钦定古今图书集成/历象汇编/岁功典/第057卷 > 《素问》 > 脉要精微论篇

“秋日下肤”，蛰虫将去。

〈注〉“秋气降收，如蛰虫之将去，外而内藏”之象。

藏气法时论篇

肺主秋，手太阴阳明主治，其日庚辛。肺苦气上逆，急
食苦以泄之。

〈注〉肺主秋金之令，手太阴主辛金，阳明主庚金，二经相为表里，而主治经气。庚为阳金，辛为阴金，在时主秋，在日主庚辛。肺主收降之令，故苦气上逆，宜食苦以泄下之。